Operasie Fiela: 23 vas in Oos-Kaap | Maroela Media
Nege mense is die naweek tydens Operasie Fiela in hegtenis geneem op aanklag van moord en poging tot moord.
Kol. Sibongile Soci, woordvoerder van die polisie, het gesê wetstoepassers het die naweek op Gelvendale, Bethelsdorp en Port Elizabeth se noordelike dele toegesak. Die operasie het 16:00 Vrydagmiddag begin en Sondag tot 'n einde gekom.
Volgens Soci is 11 verdagtes in hegtenis geneem vir die besit van en handel in dwelms, terwyl nog 'n verdagte in hegtenis geneem is vir die besit van 'n onwettige vuurwapen. Daar is ook op meer as 'n ton perlemoen beslag gelê en twee verdagtes is in hegtenis geneem.
Soci het gesê 1 538 mense, 847 persele en 373 motors is deursoek tydens die operasie. Daar is op R24 000 se kontant, dwelms met 'n straatwaarde van R3 000 en 'n 9mm-pistool en ammunisie beslag gelê.
Volgens Soci is R16 000 se verkeersboetes uitgereik tydens die operasie.
Puik gedoen al die betrokke wetstoepassers. Opvolgwerk sal deur ons wetsgehoorsame burgers waardeer word.